AVIZ DE INSPECŢIE FISCALĂ

Denumire contribuabil/plătitor: ..........................................

Cod de identificare fiscală .............................................,

Domiciliul fiscal: localitatea: ............, bd./str. ............ nr. ...., bl. ..., sc. ..., et. ...., ap. ....,

judeţul/sectorul ............., cod poştal .............. .

Domnului/Doamnei Administrator/Director general

În conformitate cu prevederile art. 113 şi 122 din Legea nr. 207/2015 privind Codul de procedură

fiscală, cu modificările şi completările ulterioare, vă informăm că începând cu data de

\_\_\_\_\_\_\_\_\_\_\_\_\_\_ veţi face obiectul unei inspecţii fiscale/extinderi a inspecţiei fiscale, având ca

obiective:

- verificarea legalităţii şi conformităţii declaraţiilor fiscale şi/sau operaţiunilor relevante pentru

inspecţia fiscală, a corectitudinii şi exactităţii îndeplinirii obligaţiilor în legătură cu stabilirea bazelor

de impozitare şi a obligaţiilor fiscale principale privind:

a) impozitul ................ pe perioada ................;

b) taxa ..................... pe perioada ................;

c) contribuţii sociale ...... pe perioada ................;

d) alte venituri ale bugetului general consolidat ........... pe perioada .............;

- verificarea respectării prevederilor legislaţiei fiscale şi contabile;

- verificarea altor aspecte relevante pentru impozitare, dacă prezintă interes pentru aplicarea

legislaţiei fiscale şi contabile.

Pentru buna desfăşurare a inspecţiei fiscale vă rugăm să pregătiţi, pentru a fi puse la dispoziţia

organelor de inspecţie fiscală, toate documentele financiar-contabile şi fiscale, registrele contabile

şi jurnalele obligatorii, precum şi orice alte date necesare clarificării situaţiilor de fapt relevante din

punct de vedere fiscal.

Până la data programată pentru începerea inspecţiei fiscale urmează să vă prezentaţi la

compartimentul cu atribuţii de evidenţă pe plătitori din cadrul organului fiscal în a cărei rază

teritorială aveţi domiciliul fiscal, pentru remedierea eventualelor erori materiale din evidenţa

fiscală.

În vederea desfăşurării în bune condiţii a inspecţiei fiscale urmează să puneţi la dispoziţia

organului fiscal un spaţiu de lucru adecvat, precum şi logistica necesară pentru derularea inspecţiei

fiscale.

În situaţia în care nu există sau nu poate fi pus la dispoziţie un spaţiu de lucru adecvat pentru

derularea inspecţiei fiscale, locul unde se va desfăşura inspecţia fiscală urmează a fi stabilit de

comun acord cu organele de inspecţie fiscală.

În măsura în care contabilitatea dumneavoastră este informatizată urmează să asiguraţi

ansamblul informaţiilor, datelor şi documentelor arhivate în format electronic, precum şi aplicaţiile

informatice cu ajutorul cărora s-au întocmit.

Pe parcursul desfăşurării inspecţiei fiscale aveţi dreptul de a beneficia de asistenţă de

specialitate şi/sau juridică.

Pentru informarea dumneavoastră facem precizarea că drepturile şi obligaţiile

contribuabilului/plătitorului pe perioada desfăşurării inspecţiei fiscale sunt reglementate prin

Ordinul preşedintelui Agenţiei Naţionale de Administrare Fiscală nr. 713/2004 privind aprobarea

Cartei drepturilor şi obligaţiilor contribuabilului pe timpul desfăşurării inspecţiei fiscale.

Inspecţia fiscală se va desfăşura cu respectarea prevederilor Legii nr. 227/2015 privind Codul

fiscal, cu modificările şi completările ulterioare, Legii nr. 207/2015 privind Codul de procedură

fiscală, cu modificările şi completările ulterioare, şi a altor reglementări legale în materie, precum

şi a prevederilor Codului etic al inspectorului de control fiscal.

Potrivit prevederilor art. 122 alin. (5) din Legea nr. 207/2015 privind Codul de procedură fiscală,

cu modificările şi completările ulterioare, aveţi posibilitatea de a solicita, o singură dată, amânarea

datei de începere a inspecţiei fiscale pentru motive justificate.

Prezentul aviz de inspecţie fiscală a fost emis în baza prevederilor titlului VI, cap, I, art. 122 din

Legea nr. 207/2015 privind Codul de procedură fiscală, cu modificările şi completările ulterioare.

În situaţia în care în timpul inspecţiei fiscale se depune sau se corectează declaraţia fiscală

aferentă perioadelor şi obligaţiilor fiscale ce fac obiectul inspecţiei fiscale, aceasta nu va fi luată în

considerare de organul fiscal, potrivit prevederilor art. 105 alin. (8) din Legea nr. 207/2015 privind

Codul de procedură fiscală, cu modificările şi completările ulterioare.

Vă asigurăm de întreaga noastră colaborare pe parcursul desfăşurării inspecţiei fiscale.

Conducătorul structurii de inspecţie fiscală

............................................

(funcţia, numele, prenumele, semnătura, ştampila)

Persoana de contact: ............... Telefon: .......................